Јовица Тасевски - Етернијан

Јовица Тасевски - Етернијан (роден на 25 јули 1976 год. во ) — македонски поет, есеист, критичар и преведувач.Македонски писатели, Друштво на писатели на Македонија, Скопје, 2004, стр. 255.

 Активности 
Дипломирал општа и компаративна книжевност на Филолошкиот факултет „Блаже Конески“ - Скопје. Работи во Националната и универзитетска библиотека „Св. Климент Охридски“ - Скопје. Уредник е на списанието за литература, уметност и култура „Стремеж“ - Прилеп. Уредник-консултант е на индиската книжевна ревија „Инчентин версис“. Член е на издавачкиот совет на референтното научно списание „Сајбер литература“. Бил стручен советник за македонска поезија во меѓународниот поетски проект „Други гласови“ - антологија на светската поезија вклучена во World Poetry Directory на УНЕСКО.НУБ „Св. Климент Охридски“ - Скопје: Денови на светската книжевност, 25. 4. 2016Телеграф, 1. 8. 2013

Член е на Друштвото на писателите на Македонија, Друштвото за компаративна книжевност на Македонија, Британското поетско друштво (The Poetry Society)Нетпрес, 21. 7. 2009Култура во РМ, 21. 7. 2009Вечер, 22. 7. 2009Утрински весник, 22. 7. 2009 и Светското поетско друштво.Био-библиографија на Јовица Тасевски - Етернијан Почесен член е Австралиското поетско друштво.Вест, 24. 1. 2011Вечер, 24. 1. 2011

Го има добиено интернационалното поетско признание „Восхитувачки поет“ што се доделува во Индија за исклучителен придонес во современата поезија.Сител, 16. 4. 2016А1он, 16. 4. 2016

Заедно со Маја Апостолоска го има составено изборот од современата македонска поезија со библиски, религиозни и апокрифни мотиви што излезе како специјален број на списанието Стремеж (11/12. 2000). Приредувач е и на антологијата на младата македонска поезија „Неидентификувана небесна дојка“ (2001).

Врз основа на неговата поезија, во 2005 година, во Народниот театар „Јордан Хаџи Константинов - Џинот“ - Велес била изведена претставата „Небесни стражи“ во режија на Весна Димитровска.

Неговата поезија е преведена на петнаесетина јазици и објавена е во списанија и антологии во над дваесет држави."Поезијата на Етернијан во американско списание", Дневник, година XVIII, број 5433, петок, 4 април 2014, стр. 27.

 Творештво 
 „Нешто се слуша“ (поезија, 1995)
 „Визии. Глагол“ (поезија, 1997)
 „Веда“ (поезија, 1998)
 „Постојното, плимата“ (книжевни критики, есеи и студии, 2000)
 „Клатно“ (поезија, 2001) 
 „Небесни стражи“ (поезија, 2004)
 „Посоки и огледи“ (книжевни критики, есеи и студии, 2006)
 „Синтакса на светлината“ (поетски избор, том 91 во проектот „Македонска книжевност“, 2008)
 „Синтаксис на светлината“ (поетски избор, препев на бугарски јазик, 2010) 
 „Syntax of the Light“ (поетски избор, препев на англиски јазик, 2011)
 „Исход“ (поезија, 2012).

 Одзиви 
За неговата поезија се напишани повеќе позитивни критички осврти и студии од македонски и странски автори. Во објавените прилози и осврти во странство за песните на Етернијан се истакнува дека „се одликуваат со впечатлива сликовитост, иновативен израз и збиен јазик со преплетени значења, алузии и неочекувани конотации“ („Виндмилс“, Универзитет Диакин, Австралија), „исполнети се со инвентивни и импресивни поетски слики“ и се одликуваат со „интелектуална и духовна длабочина“ („Бук Тајмс“, САД), неговите дела имаат „митски квалитети на сакрален текст“ и „извираат од моќна поетска имагинација“ („Калина Ривју“, Велика Британија), се нагласува дека „поезијата на Етернијан е мистична, елиптична, повеќезначна и се одликува со раскошна, уникатна и впечатлива сликовитост, која произлегува од стремежот кон бескрајноста“ („Рекурс о поем“, Франција) и дека пристапот на Етернијан кон пишувањето поезија е „многу креативен, сложен, интелектуален и духовен, при што во неговите песни може да се најдат длабочина и целосност какви што ретко се сретнуваат денес“ (д-р Шаменаз Шеик, „Болоџи“, Индија).МИА, 16.4.2016Макфакс, 16.4.2016

 Надворешни врски 
 „Небесни стражи“ од Јовица Тасевски - Етернијан
 Блог на Јовица Тасевски - Етернијан

 Наводи 

Категорија:Луѓе од Скопје
Категорија:Македонски писатели
Категорија:Македонски поети
Категорија:Македонски книжевни критичари
Категорија:Апсолвенти на универзитетот „Св. Кирил и Методиј“
Категорија:Живи луѓе